Predsjednica Kolinda Grabar Kitarović je iz Kine putem Facebooka odgovorila ministru unutarnjih poslova Ranku Ostojiću.

"Svojom današnjom izjavom tehnički ministar Ostojić priznao je da ova tehnička vlada nije u stanju voditi zemlju i da meni prepuštaju izvršne ovlasti. Napravit ću to čim mi dopusti Ustav", stoji u objavi na Facebook stranici Kolinde Grabar Kitarović.

[MIGRANTSKA KRIZA] KGK - "Svojom današnjom izjavom tehnički ministar Ostojić priznao je da ova tehnička vlada nije u... Posted by Kolinda Grabar-Kitarović on Saturday, 17 October 2015

Ministar Ostojić jutros u Opatovcu je prokomentirao izjavu predsjednice Kolinde Grabar-Kitarović da se izbjeglice treba prihvaćati na službenim graničnim prijelazima. Kazao je da Vlada protiv toga nema ništa, ali i da to predsjednica vrlo lako može dogovoriti sa svojim prijateljima iz Beograda s kojim se susreće u New Yorku.